Pabaisko Švč. Trejybės bažnyčia

Pabaisko Svč. Trejybės bažnyčia – bažnyčia, stovinti Pabaisko miestelyje, 3 km į pietvakarius nuo magistralinio kelio A2 Vilnius–Panevėžys . Kultūros paveldo objektas Nr. 31002. Bažnyčia žymi Žolinės atlaidais. Parapijos teritorijoje yra Daumantiškių ir Pabaisko koplyčios. Istorija 1436 m. Ldk Žygimantas Kęstutaitis Pabaisko mūšio vietoje pastatydino bažnyčią ir jai dovanojo žemių. Ldk Žygimantas Augustas 1544 m. pastatydino naują medinę bažnyčią, 1664 m. ji atstatyta. Susenus bažnyčiai, nauja pastatyta 1762 m., bet 1765 m. ji sudegė. Klebono D. Venckevičiaus rūpesčiu bažnyčia 1768 m. atstatyta. Nuo 1777 m. minima parapinė mokykla. Dabartinė akmenų mūro bažnyčia pastatyta 1821–1836 m. pagal architekto Lavuazjė (J. Levoisier) projektą. Sulenkėjusių kunigų (ypač kunigo P. Dirgėlos) ir dvarininkų veikiami, Pabaisko ir jo apylinkių gyventojai XIX a. gerokai sulenkėjo. 1911–1914 m. veikė Lietuvių katalikų blaivybės draugijos skyrius. Bažnyčioje lietuviškai giedoti pradėta nuo 1919 m. Architektūra Bažnyčia klasicistinė, stačiakampio plano, su bokšteliu. Vidus 3 navų. Šventoriaus tvora akmenų mūro, su puošniais vartais. Jame stovi mūrinė varpinė, pastatyta 1846 m. Šaltiniai Nuorodos Arkivyskupijos informacija PABAISKAS. Švč. Trejybės parapijos bažnyčia. Lietuvos bažnyčios, T. 3. – Čikaga, ALBL, 1983. // psl. 300-302 Pabaisko klebono J. Lavoisier sutartis su buvusiu Lietuvos tribunolo teisėju Mikuličiu, kuriam perleidžia klebonijos palivarką